**Αγαπητοί γονείς και μαθητές,**

Εύχομαι να είστε όλοι καλά. Θα ήθελα να σας ενημερώσω για τις ενέργειες του σχολείου για τη σύγχρονη και ασύγχρονη εξ αποστάσεως εκπαίδευση. Το πρώτο που θα κάνετε κάθε μέρα είναι να ανοίγετε την Ιστοσελίδα του 14ου Γυμνασίου Αθηνών **(14gym-athin.att.sch.gr)** και να διαβάζετε τις ανακοινώσεις προσεκτικά και το ψηφιακό σχολείο. Στο ψηφιακό σχολείο αυτή τη στιγμή έχει αναρτηθεί υλικό από όλους σχεδόν τους καθηγητές του σχολείου μας. Από εκεί μπορείτε να το εκτυπώνετε ή να το αποθηκεύετε. Θα πρέπει οι μαθητές να κάνουν εγγραφή στο Πανελλήνιο Σχολικό Δίκτυο. Η εγγραφή θα γίνεται έως τις 6/4/2020. Για να γίνει αυτό χρειάζεται ο αριθμός μητρώου του μαθητή που βρίσκεται στον έλεγχο του 1ου Τετραμήνου. Ακόμα όσοι μαθητές έχουν αφήσει τα βιβλία τους στο σχολείο, μπορούν να τα βρουν σε ηλεκτρονική μορφή στο «Ψηφιακό σχολείο/ digital school.minedu.gov.gr» (Εμπλουτισμένα σχολικά βιβλία, Φωτόδεντρο).

 Το υλικό αυτό της ιστοσελίδας μαζί με επιπλέον υλικό υπάρχει στην **πλατφόρμα ασύγχρονης εξ αποστάσεως εκπαίδευσης** **του Υπουργείου Παιδείας** **eclass.sch.gr** . Θα μπαίνετε με τον κωδικό που έχετε στο ΠΣΔ, θα πατάτε τα μαθήματά μου και θα επιλέγετε τα μαθήματα με τους καθηγητές του τμήματός σας. Εκεί θα σας δίνουν οδηγίες οι καθηγητές αν θέλουνε να απαντήσετε κάτι. Το πότε θα μπαίνει υλικό εξαρτάται από τον καθηγητή και τις ανάγκες του μαθήματός του. Εσείς θα κάνετε κάθε μέρα έναν έλεγχο.

Την άλλη εβδομάδα ελπίζουμε να αρχίσει **η σύγχρονη εξ αποστάσεως εκπαίδευση** σε ορισμένα μαθήματα. Θα σας στείλουμε κάποιο πρόγραμμα και επιπλέον οδηγίες.

Στόχος να αποκαταστήσουμε με κάποιο τρόπο την επικοινωνία μαθητών και καθηγητών. Είναι καλό οι μαθητές να αρχίσουν πάλι να δουλεύουν τα μαθήματά τους. Είμαι πάντα στη διάθεσή σας για ο,τιδήποτε χρειαστείτε.(eangeli@sch.gr).

 Η Διευθύντρια,

 Αγγελή – Παπανδρέου Ειρήνη